Neisi Dajomes

Neisi Patricia Barrera Dajomes, ezizenez Pato, (Puyo, 1998ko maiatzaren 12a) pisu-jasotzaile ekuadortarra da.

Biografia 
Kolonbiako istilu girotik ihesi, familia Ekuadorren errefuxiatu, eta bertan jaio zen Neisi Dajomes.

Olinpiar Jokoak
Rioko 2016ko Olinpiar Jokoetan parte hartu zuen, baina zazpigarren egin zuen ≤69 kilo kategorian.
Tokio 2020ko Olinpiar Jokoetan, pisu-jasotzeko ≤76 kilo emakumezkoen kategorian, urrezko domina irabazi zuen 263 kg jasoz; Katherine Nye estatubatuarraren (zilarrezko domina) eta Aremi Fuentes mexikarraren (brontzezko domina) aurretik sailkatu zen, eta Ekuadorko emakumezko batek historian lortu duen aurreneko domina da.

Udako Olinpiar Jokoetako emaitzak

Gainerako jarduerak
2013. urtean, 17 urtez azpiko munduko txapelduna izan zen halterofilian, eta, 2015ean, Toronton jokaturiko Joko Pan-amerikarretan zilarrezko domina eskuratu zuen. 
2017an Estatu Batuetan jokaturiko Munduko txapelketan, zilarra lortu zuen. 2018an, Turkmenistanen izan zen Munduko txapelketa absolutuan, brontzezko bi domina eskuratu zituen.
2019an, Limako Pan-amerikarrak irabazi zituen, eta, urte berean, Thailandian berriz ere, bi brontzezko domina lortu zituen.

Gainerako emaitzak

Erreferentziak

Kanpo estekak 

2020ko Udako Olinpiar Jokoetako dominadunak
Ekuadorko halterak
2016ko Udako Olinpiar Jokoetako halterak
2020ko Udako Olinpiar Jokoetako halterak
Olinpiar Jokoetako dominadunak halterofilian